turjo4nis/wikipedia-bn-dump-20250701 huggingface dataset:
যোজনী ও পরিবহন ব্যান্ড

কঠিন-অবস্থার পদার্থবিজ্ঞানের ভাষায়, যোজনী ব্যান্ড ও পরিবহন ব্যান্ড হচ্ছে ফার্মি লেভেলের সবচেয়ে কাছের ব্যান্ড এবং কঠিন পদার্থের বৈদ্যুতিক পরিবাহীতার নির্ধারক। অধাতুর ক্ষেত্রে, যোজনী ব্যান্ড হলো ইলেকট্রনের শক্তির সর্বোচ্চ রেঞ্জ বা পাল্লা যেখানে ইলেকট্রন সাধারণত পরমশূণ্য তাপমাত্রায় বিদ্যমান থাকে, অন্যদিকে পরিবহণ ব্যান্ড হলো ফাঁকা ইলেকট্রনিক অবস্থার সর্বনিম্ন পাল্লা। কোনো উপাদানের ইলেকট্রনিক ব্যান্ড গঠন এর গ্রাফ থেকে যোজনী ব্যান্ডের অবস্থান ফার্মি লেভেলের নিচে আর পরিবহণ ব্যান্ডের অবস্থান ফার্মি লেভেলের উপরে দেখা যায়।

ধাতুর বেলায় যোজনী ও পরিবহণ ব্যান্ডের মাঝে তেমন পার্থক্য দেখা যায়না।কারণ এক বা একাধিক আংশিক পূর্ণ যেসব ব্যান্ডে যোজনী ও পরিবহণ ব্যান্ডের বৈশিষ্ট্য দেখা যায় সেসব ব্যান্ডেই পরিবহণ সম্পন্ন হয়।

ব্যান্ড ব্যবধান 

অর্ধপরিবাহী ও অপরিবাহীতে দুইটি ব্যান্ডের মাঝে একটা ব্যবধান থাকে কিন্তু অর্ধধাতুতে ব্যান্ডগুলো একটার উপর আরেকটা অবস্থান করে। ব্যান্ড ব্যবধান হচ্ছে  কঠিন পদার্থে বিদ্যমান এক প্রকার শক্তিপাল্লা বা এনার্জি রেঞ্জ যেখানে কোনো ইলেকট্রনিক অবস্থা বিরাজ করতে পারে না। এর পিছনে শক্তির কোয়ান্টাইজেশন দায়ী। যোজনী ব্যান্ড থেকে ইলেকট্রনের উত্তেজিত হয়ে পরিবহন ব্যান্ডে চলে যাবার সম্ভাব্যতাই মূলতঃ অধাতুর বৈদ্যুতিক পরিবাহিতাকে নির্ধারণ করে।

বৈদ্যুতিক পরিবাহিতা 
Semiconductor band structure বৈদ্যুতিক পরিবাহিতা ও অর্ধপরিবাহী দেখতে পারেন, ব্যান্ড গঠন সম্পর্কে আরও বিস্তারিত জানতে। 

কঠিন পদার্থের বেলায়, ইলেকট্রনের চার্জ বাহক হবার সামর্থ্য নির্ভর করে ভ্যাকেন্ট বা ফাঁকা ইলেকট্রনিক অবস্থার উপস্থিতির উপর। এর ফলে যখনই কোনো বৈদ্যুতিক ক্ষেত্র প্রয়োগ করা হয়, ইলেকট্রনগুলো তাদের শক্তি বৃদ্ধি করতে পারে । একইভাবে, প্রায় পূর্ণ যোজনী বান্ডগুলোর হোলগুলো (শূণ্য অবস্থা) পরিবাহিত হতে পারে।

কোনো কঠিন পদার্থের বৈদ্যুতিক পরিবাহিতা নির্ভর করে এর যোজনী ব্যান্ড থেকে পরিবহন ব্যান্ডে ইলেকট্রন প্রবাহের সামর্থ্যের উপর। স্বভাবতই অর্ধধাতুর ওভারল্যাপিং অঞ্চলের জন্য এর বৈদ্যুতিক পরিবাহিতা অনেক বেশি থাকে। যদি কোনো ছোট ব্যান্ড ব্যবধান (Eg) থাকে, সেক্ষেত্রে যোজনী ব্যান্ড থেকে পরিবহন ব্যান্ডে ইলেকট্রন প্রবাহ শুধুমাত্র তখনই হবে যখন কোনো বাহ্যিক শক্তি  ( যেমনঃ তাপীয়) প্রয়োগ করা হবে। এই ছোট  Eg গুলোর গ্রুপকে   অর্ধপরিবাহী বলা হয়। যদি  Eg এর মান যথেষ্ট বড় হয়, তবে যোজনী ব্যান্ড থেকে পরিবহন ব্যান্ডে ইলেকট্রনের প্রবাহ স্বাভাবিক পরিস্থিতিতে নগণ্য বলে বিবেচিত হবে। এক্ষেত্রে Eg গুলোর গ্রুপকে অপরিবাহী বলা হয়।

অর্ধপরিবাহীতেও হালকা পরিবাহিতা দেখা যায় তাপীয় উত্তেজনার জন্য। কিছু ইলেকট্রন যথেষ্ট শক্তি সঞ্চার করে একবারে ব্যান্ড ব্যবধান অতিক্রম করে ফেলে। আর একবার যদি তারা পরিবহন ব্যান্ডে পৌঁছাতে পারে, তখন তারা যেমন বিদ্যুৎ পরিবহন করতে পারে তেমনি তাদের যোজনী ব্যান্ডে ফেলে যাওয়া হোলগুলোও বিদ্যুৎ পরিবহন করতে পারে। হোল হচ্ছে এক প্রকার ফাঁকা অবস্থা যা যোজনী ব্যান্ডের ভিতরে ইলেকট্রনকে স্বাধীনতার মাত্রা প্রদান করতে সাহায্য করে।

আরও দেখুন 
বৈদ্যুতিক পরিবাহিতা
ফার্মি সী (ফার্মি সমুদ্র)
অর্ধপরিবাহী
হোমো/লুমো
ভ্যালিট্রনিক্স (ভ্যালিট্রনিক্স)

তথ্যসূত্র

বাহ্যিক যোগসূত্র 
Direct Band Gap Energy Calculator

ইলেকট্রনিক ব্যান্ড কাঠামো
নীলগিরি-শ্রেণির ফ্রিগেট

নীলগিরি-শ্রেণির ফ্রিগেট বা প্রকল্প ১৭  হল ভারতীয় নৌবাহিনীর জন্য  প্রকল্প ১৭ শিবালিক-শ্রেণির ফ্রিগেটের অনুসরণকারী। মাজাগাঁও ডক ও জিআরএসই দ্বারা মোট সাতটি জাহাজ নির্মিত হবে। জাহাজগুলি নামকরণ ভারতে নির্মিত প্রথম বড় যুদ্ধজাহাজগুলির নামে করা হয়, যেগুলি ভারতের পাহাড়ের নামে নামাঙ্কিত ছিল। ২০১৭ সালে এই শ্রেণির প্রথম জাহাজটির নির্মাণ শুরু হয় এবং ২০২২ সালের মধ্যে প্রথম জাহাজটি সরবরাহ করা হবে বলে আশা করা হচ্ছে। প্রতিটি জাহাজের নির্মাণ ব্যয় ₹৪,০০০ কোটি ($৫৬১ মিলিয়ন) টাকার বেশি এবং সমগ্র চুক্তির মোট মূল্য ₹৪৫,০০০ কোটি (২০১৯ সালের হিসাবে ₹৯১০ বিলিয়ন টাকা বা $১৩ বিলিয়ন মার্কিন ডলারের সমতুল্য) টাকার বেশি হবে বলে আশা করা হচ্ছে। জাহাজটি সর্বশেষতম স্টিলথ বৈশিষ্ট্যগুলিকে অন্তর্ভুক্ত করবে।

জাহাজগুলি

তথ্যসূত্র

বহিঃসংযোগ

ভারতীয় নৌবাহিনীর ফ্রিগেট
ফ্রিগেট শ্রেণি
রাজনগর থানা

রাজনগর থানা বাংলাদেশের মৌলভীবাজার জেলার অন্তর্গত রাজনগর উপজেলার একটি থানা।

প্রতিষ্ঠাকাল 
১৯২২ সালে রাজনগর থানা প্রতিষ্ঠিত হয়।

প্রশাসনিক এলাকাসমূহ 
রাজনগর উপজেলার ৮টি ইউনিয়নের প্রশাসনিক কার্যক্রম রাজনগর থানার আওতাধীন।

ইউনিয়নসমূহ:
 ১নং ফতেপুর
 ২নং উত্তরভাগ
 ৩নং মুন্সিবাজার
 ৪নং পাঁচগাঁও
 ৫নং রাজনগর
 ৬নং টেংরা
 ৭নং কামারচাক
 ৮নং মনসুরনগর

আরও দেখুন 
 রাজনগর উপজেলা
 মৌলভীবাজার জেলা

তথ্যসূত্র

বহিঃসংযোগ 

মৌলভীবাজার জেলার থানা
রাজনগর উপজেলা
মোস্তফাপুর ইউনিয়ন

মোস্তফাপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
 মোস্তফাপুর ইউনিয়ন, পার্বতীপুর; (দিনাজপুর জেলা)
 মোস্তফাপুর ইউনিয়ন, মৌলভীবাজার সদর; (মৌলভীবাজার জেলা)

আরও দেখুন 
 মস্তফাপুর ইউনিয়ন; (মাদারীপুর সদর, মাদারীপুর)
শামসুল হক (ঢাকার রাজনীতিবিদ)

শামসুল হক (? – ১৯৮২)বাংলাদেশের ঢাকা জেলার রাজনীতিবিদ যিনি ঢাকা-১১ আসনের সংসদ সদস্য ছিলেন।

প্রাথমিক জীবন 
শামসুল হক ঢাকা জেলা জন্মগ্রহণ করেন। তিনি মেজর শরিফুল হক ডালিমের বাবা।

রাজনৈতিক জীবন 
শামসুল হক সালের দ্বিতীয়  জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-১১ আসন থেকে সংসদ সদস্য নির্বাচিত হন।

তথ্যসূত্র 

ঢাকা জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
দ্বিতীয় জাতীয় সংসদ সদস্য
১৯৮২-এ মৃত্যু
শাহ মাহাতাব আহমদ

শাহ মাহাতাব আহমদ বাংলাদেশের দিনাজপুর জেলার রাজনীতিবিদ, আইনজীবী ও মুক্তিযোদ্ধা যিনি তৎকালীন দিনাজপুর-৮ ও দিনাজপুর-৯ আসনের সংসদ সদস্য ছিলেন।

প্রাথমিক জীবন 
শাহ মাহাতাব আহমদ দিনাজপুর জেলায় জন্মগ্রহণ করেন।

রাজনৈতিক জীবন 
শাহ মাহাতাব আহমদ আইনজীবী ও মুক্তিযোদ্ধা ছিলেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন দিনাজপুর-৮ আসন থেকে সংসদ সদস্য নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন দিনাজপুর-৯ আসন থেকে সংসদ সদস্য নির্বাচিত হন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
দিনাজপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
দ্বিতীয় জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
দিনাজপুর জেলার আইনজীবী
জীবিত ব্যক্তি
সরদার মোশারফ হোসেন

সরদার মোশারফ হোসেন (–২৪ সেপ্টেম্বর ২০১৭) বাংলাদেশের দিনাজপুর জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন দিনাজপুর-৯ আসনের সংসদ সদস্য ছিলেন।

প্রাথমিক জীবন 
সরদার মোশারফ হোসেন  সালে দিনাজপুর জেলার পার্বতীপুর উপজেলার শেরপুর গ্রামে জন্মগ্রহণ করেন। তার ১ মেয়ে ও ১ ছেলে। ছেলে সরদার কুদরত ই খুদা ডন দিনাজপুরের কেবিএম কলেজের অধ্যক্ষ।

রাজনৈতিক জীবন 
সরদার মোশারফ হোসেন আইনজীবী, বাংলা ভাষা আন্দোলন কর্মী ও  মুক্তিযুদ্ধের সংগঠক ছিলেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন দিনাজপুর-৯ আসন থেকে সংসদ সদস্য নির্বাচিত হন।

মৃত্যু 
সরদার মোশারফ হোসেন ২৪ সেপ্টেম্বর ২০১৭ সালে দিনাজপুরের এম আব্দুর রহিম মেডিকেল কলেজ হাসপাতালে মৃত্যুবরণ করেন।

তথ্যসূত্র 

১৯২৭-এ জন্ম
২০১৭-এ মৃত্যু
দিনাজপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
দিনাজপুর জেলার আইনজীবী
২০শ শতাব্দীর বাঙালি
২১শ শতাব্দীর বাঙালি
সিদ্দিক হোসেন

সিদ্দিক হোসেন বাংলাদেশের রংপুর জেলার রাজনীতিবিদ যিনি তৎকালীন রংপুর-৮ আসনের সংসদ সদস্য ছিলেন।

প্রাথমিক জীবন 
সিদ্দিক হোসেন রংপুর জেলায় জন্মগ্রহণ করেন।

রাজনৈতিক জীবন 
সিদ্দিক হোসেন মুক্তিযুদ্ধের সংগঠক ছিলেন।  তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন রংপুর-৮ আসন থেকে সংসদ সদস্য নির্বাচিত হন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
রংপুর জেলার রাজনীতিবিদ
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
এম. সিদ্দিক

এম. সিদ্দিক (১৯২৮- ৪ ফেব্রুয়ারি ২০১৩) বাংলাদেশের চট্টগ্রাম জেলার রাজনীতিবিদ মুক্তিযুদ্ধের সংগঠক যিনি তৎকালীন চট্টগ্রাম-১৪ আসনের সংসদ সদস্য এবং গণপরিষদ সদস্য ছিলেন।

প্রাথমিক জীবন 
এম. সিদ্দিক চট্টগ্রাম জেলার সাতকানিয়া উপজেলায় ১৯২৮ সালে জন্মগ্রহণ করেন।

রাজনৈতিক জীবন 
এম. সিদ্দিক একজন মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের ১৭ ডিসেম্বর অনুষ্ঠিত প্রাদেশিক পরিষদের নির্বাচনে বাংলাদেশ আওয়ামী লীগের হয়ে নির্বাচন করেন এবং তৎকালীন পি-ই-২৯৪ তথা চট্টগ্রাম-১৪ (সাতকানিয়া) এর হয়ে প্রাদেশিক পরিষদের এম.পি.এ নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি চট্টগ্রাম-১৪ আসন থেকে বাংলাদেশ আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন।

মৃত্যু 
এম সিদ্দিক ২০১৩ সালের ৪ ফেব্রুয়ারি সাতকানিয়ার নিজবাস ভবনে মৃত্যুবরণ করেন।

তথ্যসূত্র 

১৯২৮-এ জন্ম
২০১৩-এ মৃত্যু
চট্টগ্রাম জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
চট্টগ্রাম জেলার মুক্তিযোদ্ধা
প্রথম জাতীয় সংসদ সদস্য
রাষ্ট্রীয় অতিথি ভবন যমুনা

রাষ্ট্রীয় অতিথি ভবন যমুনা বাংলাদেশের বর্তমান প্রধান উপদেষ্টার সরকারি বাসভবন ও কার্যালয়। এটি ঢাকার রমনা থানার মিন্টো রোডে অবস্থিত। পূর্বে এটি বাংলাদেশে সফরে আসা বিদেশি রাষ্ট্রপ্রধানদের জন্য সরকারি অতিথি ভবন হিসেবে ব্যবহৃত হতো।

ইতিহাস 
বাংলাদেশের প্রধান উপদেষ্টাদের সরকারি বাসভবন হিসেবে ২০০১ সালে বিচারপতি লতিফুর রহমান এবং ২০০৭ সালে ফখরুদ্দীন আহমদ সরকারিভাবে রাষ্ট্রীয় অতিথি ভবন যমুনায় অবস্থান করেছেন। ২০২৪ সালে শেখ হাসিনা সরকারের পতনের পর অন্তর্বর্তীকালীন সরকার গঠিত হলে, প্রধান উপদেষ্টা মুহাম্মদ ইউনূসের সরকারি বাসভবন ও কার্যালয় হিসেবে রাষ্ট্রীয় অতিথি ভবন যমুনাকে নির্ধারণ করা হয়। ১৯৯৬ সালে বিচারপতি হাবিবুর রহমান প্রধান উপদেষ্টা হলেও এই বাসভবনে অবস্থান করেননি।

২০০৫ সালে যমুনা অতিথি ভবনে ঢাকায় অনুষ্ঠিত সার্ক সম্মেলনে আগত রাষ্ট্রপ্রধানদের বৈঠক অনুষ্ঠিত হয়। ২০০৮ সালের নির্বাচনের পর ২০০৯ সালে গণভবন সংস্কারের সময় প্রধানমন্ত্রী শেখ হাসিনা রাষ্ট্রপ্রধান হিসেবে নিরাপত্তার জন্য তাঁর নিজস্ব বাসভবন থেকে যমুনা অতিথি ভবনে স্থানান্তরিত হন। ২০২৩ সালে রাষ্ট্রীয় সফরে ভুটানের রাজা জিগমে খেসার নামগিয়েল ওয়াংচুক রাষ্ট্রীয় অতিথি ভবন যমুনায় অবস্থান করেন।

আরও দেখুন 
 রাষ্ট্রীয় অতিথি ভবন মেঘনা

তথ্যসূত্র

বহিঃসংযোগ
 

ঢাকার ভবন ও স্থাপনা 
বাংলাদেশের সরকারি বাসভবন
বাংলাদেশের প্রাসাদ 
প্রধানমন্ত্রীর বাসভবন
রাষ্ট্রীয় অতিথি ভবন মেঘনা

রাষ্ট্রীয় অতিথি ভবন মেঘনা বাংলাদেশে সফররত বিদেশি সম্মানিত ব্যক্তি ও উচ্চপদস্থ কর্মকর্তাদের জন্য সরকারি অতিথি ভবন এবং বৈঠকশালা। এটি ঢাকার রমনা থানার অন্তর্ভুক্ত।

ইতিহাস 
২০১৬ সালে ইউরোপীয় ইউনিয়নের আন্তর্জাতিক বাণিজ্য কমিটির সভাপতি বার্ন্ড ল্যাঙ্গের নেতৃত্বে প্রতিনিধিদল রাষ্ট্রীয় অতিথি ভবন মেঘনায় বাণিজ্যমন্ত্রী তোফায়েল আহমেদের সাথে বৈঠক করেন।

আরও দেখুন 
 রাষ্ট্রীয় অতিথি ভবন যমুনা

তথ্যসূত্র 

ঢাকার ভবন ও স্থাপনা
বাংলাদেশের সরকারি বাসভবন
বাংলাদেশের প্রাসাদ
প্রধানমন্ত্রীর বাসভবন
সোনম শেরিং লেপচা

সোনম শেরিং লেপচা (৩ জানুয়ারি ১৯২৮ – ৩০ জুলাই ২০২০) ভারতীয় লোক সংগীত শিল্পী, গীতিকার ও সুরকার। তিনি একাধারে যেমন খ্যাতিমান সংগীতশিল্পী ছিলেন তেমনই বিশ্ববন্দিত লেপচা সংস্কৃতির ধারক, বাহক ও সংরক্ষক ছিলেন।

সংক্ষিপ্ত জীবনী
রেন সোনম শেরিং লেপচার জন্ম ১৯২৮ খ্রিস্টাব্দের ৩রা জানুয়ারি ব্রিটিশ ভারতের অধুনা পশ্চিমবঙ্গের কালিম্পঙের বংবস্তিতে। পিতা নিমগে তামসাং। জীবনের বেশিরভাগ তিনি সময়ই কাটিয়েছেন সিকিমে। অতি অল্প বয়সেই তিনি সংগীত ও নৃত্যের চর্চা শুরু করেন। তবে প্রথম দিকে সৈনিকের কর্মজীবন শুরু করেন।

বহুমুখী প্রতিভার অধিকারী ছিলেন রেন সোনম শেরিং লেপচা। লেপচা সম্প্রদায়ের মধ্যে তিনিই প্রথম ১৯৬০ খ্রিস্টাব্দে ১৪ ই অক্টোবর আকাশবাণী কলকাতার সম্প্রচারে কণ্ঠদান করেন। একাধিক বাদ্যযন্ত্র বাদনে দক্ষ ছিলেন তিনি। তিনি ছিলেন সুরকার ও গীতকার। এ ছাড়া দার্জিলিং ও সিকিমে লেপচা সম্প্রদায়ের সাংস্কৃতিক প্রচারও তিনি করে গিয়েছেন আজীবন। লেপচা জনজাতির মহান সংস্কৃতির বহু হারিয়ে যাওয়া উপাদান তিনি পুনরুদ্ধার করে জনপ্রিয় করে তুলেছেন বর্তমান ও আগামী প্রজন্মের কাছে। চারশোর বেশি লোকগীতি, ১০২টি লোকনৃত্য এবং দশটি নৃত্যনাট্যের রচয়িতা তিনি। এ ছাড়াও কালিম্পং সংগ্রহশালার সংরক্ষক ছিলেন তিনি। সেই সংগ্রহশালায় লেপচা জনজাতির অমূল্য সম্পদ যেমন পুঁথি পোশাক, শিকারের হাতিয়ার, বাদ্যযন্ত্র, তৈজসপত্র, ঐতিহ্যবাহী কুটিরের মডেল ইত্যাদি নিরন্তর সংগ্রহ ও সেগুলির সংরক্ষণ ছিল চিরকালের অভ্যাস। ২০১১ খ্রিস্টাব্দে তার লোক সংগীত সংগ্রহ নিয়ে একটি গ্রন্থ- "ভম জাত লিঙ ছো" (Vom Jat Ling Chhyo) প্রকাশিত হয়। সোনমের বৃহত্তর পারিবারিক চৌহদ্দিও লেপচা সংস্কৃতির উজ্জীবনে সক্রিয়। সোনমের সম্পর্কে ভাই লিয়াঙসং তামসাং লেপচা ভাষায় রবীন্দ্রনাথ ঠাকুরের গীতাঞ্জলিরও অনুবাদক। তিনি নিয়মিত লেপচা সংস্কৃতির মুখপত্র প্রকাশ করেন। সোনমের জ্যেষ্ঠপুত্র এন টি লেপচাও সক্রিয় সংস্কৃতি-সংগঠক।

সম্মাননা
লেপচা সম্প্রদায়ের প্রাচীন ও মহান লোক সংস্কৃতিকে আরো উজ্জীবিত করে আজীবন প্রচারের ও প্রসারের ফলস্বরূপ বহু সম্মান ও পুরস্কার লাভ করেছেন রেন সোনম শেরিং লেপচা। ১৯৯৫ খ্রিস্টাব্দে ভারত সরকারের "সংগীত নাটক আকাদেমি পুরস্কার", ২০০৭ খ্রিস্টাব্দে ভারতে সরকারের বেসামরিক পুরস্কার "পদ্মশ্রী" লাভ করেন তিনি। ২০১১ খ্রিস্টাব্দে রবীন্দ্রনাথ ঠাকুরের সার্ধশত জন্মবার্ষিকীতে সংগীত নাটক আকাদেমির টেগোর রত্ন পুরস্কার, ২০১৪ খ্রিস্টাব্দে পশ্চিমবঙ্গ সরকারের "বঙ্গবিভূষণ পুরস্কারে" ও ভূষিত হন। তিনি কলকাতার লোকসংস্কৃতি ও আদিবাসী সংস্কৃতি কেন্দ্রের উৎসবে সংবর্ধিত হয়েছেন।

জীবনাবসান
মহান লেপচা সংস্কৃতির ধারক ও বাহক সোনম শেরিং লেপচা ২০২০ খ্রিস্টাব্দের ৩০ শে জুলাই হৃদরোগে আক্রান্ত হয়ে পরলোক গমন করেন। ভারতের প্রধানমন্ত্রী ও পশ্চিমবঙ্গের মুখ্যমন্ত্রীসহ বিশিষ্ট ব্যক্তিবর্গ শোক ব্যক্ত করেন।

তথ্যসূত্র

১৯২৮-এ জন্ম
২০২০-এ মৃত্যু
লোকসঙ্গীত শিল্পী
দার্জিলিং জেলার ব্যক্তি
শিল্পকলায় পদ্মশ্রী প্রাপক
সংগীত নাটক অকাদেমি পুরস্কার প্রাপক
২০শ শতাব্দীর ভারতীয় সুরকার
ভারতীয় গীতিকার
ভারতীয় পুরুষ সুরকার
২০শ শতাব্দীর পুরুষ সঙ্গীতজ্ঞ
পশ্চিমবঙ্গের সঙ্গীতজ্ঞ
কালিম্পং জেলার ব্যক্তি
ভারতে কোভিড-১৯ বৈশ্বিক মহামারিতে মৃত্যু
ময়েজ মঞ্জিল

ময়েজ মঞ্জিল বাংলাদেশের ফরিদপুরে অবস্থিত ব্রিটিশ শাসনামলের জমিদারবাড়ি। জমিদার খান সাহেব ময়েজউদ্দিন বিশ্বাস এটি প্রতিষ্ঠা করেন।

ইতিহাস 
১৮৮৫ সালে বাড়ির জমিদারদের বার্ষিক আয় থেকে ১১ লাখ রূপি দিয়ে প্রাসাদটি নির্মাণ করা হয়। জমিদারবাড়ির সদস্যদের নির্মিত প্রাসাদগুলোর মধ্যে এটি অন্যতম আকর্ষণীয়। বাড়িটি ১৯১৬ সালে পুনর্নির্মাণ করা হয়।

ফরিদপুরের জমিদার খান সাহেব ময়েজউদ্দিন বিশ্বাস‌ ১৮৮৬ সালে বাড়িটিকে তাঁর সদর কাছাড়ি হিসেবে ব্যবহার করেন। ব্রিটিশবিরোধী আন্দোলনের অন্যতম পুরোধা চৌধুরী আব্দুল্লাহ জহিরুদ্দিন (লাল মিয়া), ইউসুফ আলী চৌধুরী মোহন মিয়া ও এনায়েত হোসেন চৌধুরী তারা মিয়া এই বাড়িতে জন্মগ্রহণ করেন। তাঁরা সবাই পাকিস্তানের অন্যতম প্রধান রাজনীতিবিদ ছিলেন। পূর্ব বাংলায় ঢাকার বাইরে ময়েজ মঞ্জিলেই অত্যন্ত গুরুত্বপূর্ণ রাজনৈতিক ও সাংস্কৃতিক অনুষ্ঠান সংঘটিত হয়। নেতাজি সুভাষ চন্দ্র বসু, শেরে বাংলা একে ফজলুল হক, হোসেন শহীদ সোহরাওয়ার্দী, স্যার মুহাম্মদ জাফরুল্লাহ খান, মহাত্মা গান্ধীসহ ১৯৫০-৬০ এর দশকের পাকিস্তানের গুরুত্বপূর্ণ রাজনৈতিক ব্যক্তিত্ব, ১৯৩০-৪০ দশকের ভারতীয় অভিনেত্রী এই জমিদারবাড়িতে আসেন।

পারিপার্শ্বিকতা 
ময়েজ মঞ্জিল ফরিপদপুরের পুরনো শহরে প্রাণকেন্দ্রে, সার্কিট হাউজের নিকটে অবস্থিত। বাগান, লনসহ সাদা রঙের জমিদারবাড়িটি ২৭ বিঘা জমির ওপর প্রতিষ্ঠিত। জমিদারবাড়ির কয়েকজন সদস্য বর্তমানে এই বাড়িতে বাস করেন। মূলত ৫৫ বিঘা জমির ওপর বাড়িটি স্থাপিত হলেও ১৯০০ সালের দিকে হালিমা বালিকা উচ্চ বিদ্যালয়, ময়েজউদ্দিন উচ্চ বিদ্যালয় এবং যাতায়াতের জন্য রাস্তা জমিদারবাড়ির কিছু পরিমাণ জমির ওপর প্রতিষ্ঠিত হয়।

জমিদারবাড়িটিতে রয়েছে 

 চারটি ভবন
 একটি মসজিদ
 ময়েজ উদ্দিনের কবরস্থান
 দুইটি পুকুর

চিত্রশালা

তথ্যসূত্র 

ফরিদপুর জেলার দর্শনীয় স্থান
বাংলাদেশের প্রাসাদ
চৌধুরী বিশ্বাস পরিবার
ফরিদপুরের ভবন ও স্থাপনা
চৌধুরী ময়েজউদ্দিন বিশ্বাস

খান সাহেব চৌধুরী ময়েজউদ্দিন বিশ্বাস (১৮৪০–১৯২৩) ছিলেন একজন বাঙালি মুসলিম ব্যবসায়ী ও জমিদার, যিনি বাংলা, পাঞ্জাব ও আরবের বেশ কিছু জায়গায় জমিদারি বিস্তৃত করেছিলেন।

বংশ পরিচয় ও জমিদারির উৎপত্তি 
কথিত আছে, তার পূর্বপুরুষেরা তুরস্ক থেকে এসেছিলেন। তারা ১৩ শতকে উত্তর ভারতে এসেছিলেন তুরস্ক থেকে আগত সামরিক বাহিনীর অংশ হিসেবে। পরবর্তীতে মোঘল স্বীকৃত জমিদারি পায় উত্তরপ্রদেশের জনপুর জেলাতে ও সেখান থেকে ১৬ শতকের শুরুতে বর্তমান ফরিদপুর ও রাজবাড়ী জেলার একটি মোটামুটি বড় অংশের জায়গীরদার নিযুক্ত হন আনুমানিক ১৬৩০ খ্রিস্টাব্দে। যিনি সেই প্রথম জায়গারদারি পেয়েছিলেন তার নাম ছিল আরাফাত আলী এবং তিনি ছিলেন ময়েজ উদ্দিন সাহেবের অষ্টম পূর্বপুরুষ। ১৭৬০ এর দশকে যখন ফরিদপুরে ইস্ট ইন্ডিয়া কোম্পানির শাসন ছড়িয়ে পড়ে, তখন তা প্রতিরোধ করার শাস্তি হিসেবে সেই জমিদারি ক্রোক করে নেয় ইস্ট ইন্ডিয়া কোম্পানি এবং তা ২৩ টি খন্ডে বিভক্ত করে নিলাম করে দেয় ১৭৯০ এর দশকে যা থেকে তৈরি হয় ফরিদপুরের বেশিরভাগ জমিদারিগুলো। ময়েজ উদ্দিন সাহেবের দাদা মরহুম জামাল উদ্দিন বিশ্বাস সেই ২৩ টি খন্ডের একটি ক্রয় করেন যা চানপুর স্টেটের রূপ ধারণ করে। সেই স্টেট ক্রয়ের সাথে তারা বিশ্বাস উপাধি লাভ করে এবং সেই থেকে তাদের পরিবারের নামের সাথে এই শব্দটি যোগ হয়।

ফরায়েজী আন্দোলনের শীর্ষ নেতা হাজী শরীয়তুল্লাহ ও তার সন্তান দুদু মিয়া ময়েজউদ্দিনের পূর্বপুরুষ।

কর্মজীবন 
ময়েজউদ্দিন ভারতীয় জাতীয় কংগ্রেসের সমর্থক ছিলেন।

ব্যক্তিগত জীবন 
ময়েজউদ্দিনের পুত্র ও নাতিরা ব্রিটিশ বাংলা, স্বাধীনতাপূর্ব পাকিস্তান ও স্বাধীন বাংলাদেশের রাজনীতিতে গুরুত্বপূর্ণ আসনে রয়েছেন। তাঁর বড় ছেলে চৌধুরী আবদুল্লাহ জহিরউদ্দিন লাল মিয়া পাকিস্তানের কেন্দ্রীয় মন্ত্রী ছিলেন। অন্য পুত্র এনায়েত হোসেন চৌধুরী ১৯৬০ এর দশকে পাকিস্তান জাতীয় পরিষদের সদস্য ছিলেন। ময়েজউদ্দিনের দ্বিতীয় পুত্র ইউসুফ আলী চৌধুরী মোহন মিয়া মুসলিম লীগের গুরুত্বপূর্ণ চরিত্র ছিলেন এবং পূর্ব পাকিস্তানের গুরুত্বপূর্ণ রাজনৈতিক ব্যক্তিত্ত্ব ছিলেন। যদিও ইউসুফ আলী ১৯৭১ সালের বাংলাদেশের স্বাধীনতা যুদ্ধে পাকিস্তানি বাহিনীর সমর্থন করেছিলেন।

তথ্যসূত্র 

বাঙালি মুসলিম
বাঙালি জমিদার
ফরিদপুর জেলার ব্যক্তি
১৮৪০-এ জন্ম
১৯২৩-এ মৃত্যু
চৌধুরী বিশ্বাস পরিবার
চৌধুরী আবদুল্লাহ জহিরউদ্দিন

চৌধুরী আবদুল্লাহ জহিরউদ্দিন (লাল মিয়া নামেও পরিচিত) (১৯০৩–১৯৬৭) ভারতীয় জাতীয় কংগ্রেস ও মুসলিম লীগের অন্যতম বাঙালি রাজনীতিবিদ।

কর্মজীবন 
আলীগড় মুসলিম বিশ্ববিদ্যালয়ে পড়াকালীন লাল মিয়া খিলাফত আন্দোলনে যোগ দেন। এ কারণে ব্রিটিশ সরকার তাঁকে জেলখানায় পাঠায়। লাল মিয়া ১৯৪৩ সালে মুসলিম লীগে যোগদান করেন। ১৯৬৫ সালে পাকিস্তানের কেন্দ্রীয় স্বাস্থ্য, শ্রম ও সমাজকল্যাণ বিষয়ক মন্ত্রী নিয়োজিত হন।

তথ্যসূত্র 

১৯০৩-এ জন্ম
১৯৬৯-এ মৃত্যু
আলিগড় মুসলিম বিশ্ববিদ্যালয়ের প্রাক্তন শিক্ষার্থী
নিখিল ভারত মুসলিম লীগের সদস্য
বাঙালি রাজনীতিবিদ
ভারতীয় জাতীয় কংগ্রেসের রাজনীতিবিদ
পাকিস্তানি রাজনীতিবিদ
পাকিস্তান জাতীয় পরিষদ সদস্য ১৯৬৫-১৯৬৯
পাকিস্তান জাতীয় পরিষদ সদস্য ১৯৬২-১৯৬৫
চৌধুরী বিশ্বাস পরিবার
বিশ্ব মানবতা দিবস

জাতিসংঘের নির্দেশনায় প্রতি বৎসর  ১৯ আগস্ট সারা বিশ্বে উদযাপিত হয় -  বিশ্ব মানবতা দিবস  ()।  যাঁরা চরম আত্মত্যাগ করে, মানব সেবায় ব্রতী হয়েছেন, যাঁরা মানব কল্যাণে, মানবের উন্নতি সাধনে নিজেদের জীবন উত্‍‌সর্গ করেছেন  জাতিসংঘের ঘোষণা অনুসারে তাঁদের উদ্দেশ্যে বিশ্বজুড়ে অত্যন্ত শ্রদ্ধায় পালিত হয় দিনটি।

প্রেক্ষাপট

সেরগিও ভিয়েরা দ মেলো ব্রাজিলের জাতিসংঘের কূটনীতিক এবং ৩৪ বৎসরেরও বেশি সময় ধরে মানবিক ও রাজনৈতিক কর্মকাণ্ডে যুক্ত ছিলেন। ২০০৩ খ্রিস্টাব্দে রাষ্ট্রপুঞ্জের তরফ থেকে তিনি আরও একুশ জন সহকর্মীকে সঙ্গে নিয়ে যুদ্ধ বিধ্বস্ত ইরাকে বাগদাদে গিয়েছিলেন। সেখানে বিরূপ পরিস্থিতিতে বোমার হামলায় মৃত্যু হয় তাঁদের।  কিন্তু তার এই চরমতম পরিস্থিতির আগে প্রায় তিরিশ বছরেরও বেশি সময় ধরে তিনি পৃথিবীর বিভিন্ন প্রান্তে যাঁরা যুদ্ধে সব হারিয়েছেন, সেই সব সর্বহারা মানুষের পাশে নিঃস্বার্থভাবে গিয়ে দাঁড়িয়েছেন তিনি। কোনও কিছুই তাঁকে তার ব্রত থেকে টলাতে পারেনি।

স্মৃতিরক্ষা

তার সেই মহান ব্রত যাতে থমকে না যায়, সেজন্য গঠিত হয়েছে সেরগিও ভিয়েরা দ মেলো ফাউন্ডেশন। তাদের উদ্যোগে এবং ফ্রান্স, সুইত্‍‌জারল্যান্ড, জাপান এবং ব্রাজিলের মতো সদস্য দেশের সহায়তায় সেরগিও ভিয়েরা দ মেলো ও তার সহকর্মীদের প্রয়াণ দিবসটিকে  জাতিসংঘ ২০০৮ খ্রিস্টাব্দের ডিসেম্বর মাসের A/63/L.49 নম্বর সিদ্ধান্ত অনুসারে "বিশ্ব মানবতা দিবস" হিসেবে চিহ্নিত করা সম্ভব হয়েছে এবং ২০০৯ খ্রিস্টাব্দের ১৯ আগস্ট প্রথম বিশ্ব মানবতা দিবস পালিত হয়।  তদনুসারে প্রতি বৎসর বিভিন্ন ভাবনায় তথা প্রতিপাদ্য বিষয় নিয়ে সারা বিশ্বে সদস্যদেশগুলি বিশ্ব মানবতা দিবস যথাযোগ্য মর্যাদায় উদ্‌যাপন করে আসছে।

ভাবনার মূল লক্ষ্য

সারা বিশ্বে কমবেশি তেরো কোটি মানুষ কেবল  মানবিক সহায়তার উপর ভর করে বেঁচে আছে। এদের যদি এক সাথে দলবদ্ধ করে পৃথিবীর কোন স্থানে আশ্রয় দেওয়া হয়,তাহলে সেটি পৃথিবীর দশম জনবহুল দেশ হিসাবে পরিগণিত হবে। যুদ্ধ, প্রাকৃতিক দুর্যোগ এবং তীব্র অরক্ষিত অবস্থার মধ্যে বসবাসকারী এমন অসহায়  মানুষের জীবনে প্রয়োজন সেরগিও ভিয়েরা দ মেলো এর মত মানুষের একটু সাহায্যের হাতের পরশ। প্রতি বৎসর ভিন্ন ভিন্ন ভাবনায় প্রতিপাদ্য বিষয় নিয়ে উদযাপিত হলেও আসল লক্ষ্য কিন্তু স্থির। তাই বাঙালি কবি কামিনী রায়ের কথায় আসুক সে শাশ্বত অনুভূতি -

মানবিক সাহায্যের চাহিদা
মানবিক সাহায্যের ক্রমবর্ধমান চাহিদা
সাম্প্রতিক পরিসংখ্যানগত প্রতিবেদন অনুসারে, ১৫ বছরের বেশি বয়সী প্রতি তিনজন মহিলার মধ্যে একজন বা বিশ্বব্যাপী প্রায় ৭৩৬ মিলিয়ন মহিলা তাদের সঙ্গী বা অ-সঙ্গীর কাছ থেকে কোনও না কোনও ধরণের সহিংসতার মুখোমুখি হয়েছেন।
২০২২ সালের মাঝামাঝি পর্যন্ত, চলমান যুদ্ধ ও সংঘাতের কারণে সারা বিশ্বে প্রায় ১০৩ মিলিয়ন মানুষ ক্ষতির সম্মুখীন হয়েছে এবং তাদের বাড়িঘর ছেড়ে পালিয়ে যেতে হয়েছে। 
বাল্যবিবাহ আরেকটি গুরুত্বপূর্ণ সমস্যা যা দ্রুত বৃদ্ধি পাচ্ছে। ২০২২ সালের হিসাব অনুযায়ী, প্রতি বছর বিশ্বব্যাপী প্রায় ১ কোটি ২০ লক্ষ মেয়ের ১৮ বছর বয়সের আগেই বিয়ে হয়।
ক্ষুধা ও অপুষ্টিও বিশ্বকে উদ্বেগজনকভাবে বিপজ্জনক হারে গ্রাস করেছে। ২০২৩ সালের হিসাব অনুযায়ী, ৩৪ কোটি ৫০ লক্ষেরও বেশি মানুষ উচ্চ হারে ক্ষুধার শিকার। ২০২০ সালের পর থেকে এটি দ্বিগুণেরও বেশি।
সেন্টার ফর রিসার্চ অন দ্য এপিডেমিওলজি অফ ডিজাস্টারের সর্বশেষ প্রতিবেদনে বলা হয়েছে যে বন্যা, ভূমিকম্প, খরা ইত্যাদি প্রাকৃতিক দুর্যোগ প্রতি বছর ৬৮০০০ মানুষের মৃত্যুর জন্য দায়ী। এই পরিসংখ্যান থেকে বোঝা যায় মানবিক সাহায্য বর্তমান দিনে খুবই জরুরী। বিশ্ব মানবতা দিবস উদযাপনের মাধ্যমে এটাকেই গুরুত্ব দেয়।

তথ্যসূত্র 

আগস্ট উদ্‌যাপন
জাতিসংঘের দিবস
আন্তর্জাতিক উদ্‌যাপন
এককেন্দ্রিক রাষ্ট্র

এককেন্দ্রিক রাষ্ট্র হলো এমন এক ধরনের রাষ্ট্র, যা একক সত্তা হিসাবে পরিচালিত হয়। যেখানে কেন্দ্রীয় সরকার চূড়ান্তভাবে সর্বোচ্চ ক্ষমতার অধিকারী হয়। এককেন্দ্রিক রাষ্ট্র যুক্তরাষ্ট্রীয় রাষ্ট্রের বিপরীতে, যা ফেডারেল রাজ্য হিসাবেও পরিচিত। এককেন্দ্রীক রাষ্ট্রের উদাহরণ হতে পারে গণপ্রজাতন্ত্রী বাংলাদেশ৷

সংক্ষিপ্ত বিবরণ 

এককেন্দ্রিক রাষ্ট্রে, কেন্দ্রীয় সরকার প্রশাসনিক বিভাগ (উপ-জাতীয় ইউনিট) তৈরি করতে (বা বিলুপ্ত করতে পারে)।  এই জাতীয় ইউনিটগুলি কেবলমাত্র সেই ক্ষমতা প্রয়োগ করে যা কেন্দ্রীয় সরকার প্রতিনিধিদের মনোনয়নের জন্য নির্বাচন করে। যদিও সংবিধি দ্বারা আঞ্চলিক বা স্থানীয় সরকাকে বিকেন্দ্রীকরণের মাধ্যমে রাজনৈতিক ক্ষমতা অর্পণ করা যেতে পারে, কেন্দ্রীয় সরকার বিকেন্দ্রীকৃত সরকারগুলির কাজ বাতিল করতে বা তাদের ক্ষমতা হ্রাস করতে (বা বৃদ্ধি) করতে পারে। বিশ্বের বেশিরভাগ রাষ্ট্রেই ( জাতিসংঘের ১৯৩টি সদস্য রাষ্ট্রের মধ্যে ১৬৬টি) এককেন্দ্রিক সরকার ব্যবস্থা রয়েছে। 

ফেডারেশনগুলিতে, প্রাদেশিক / আঞ্চলিক সরকারগুলি একটি লিখিত সংবিধানের মাধ্যমে কেন্দ্রীয় সরকারকে সমান অভিনেতা হিসাবে ক্ষমতা ভাগ করে দেয়, যার সাথে সংশোধন করার জন্য উভয়ের সম্মতি প্রয়োজন। এর অর্থ হ'ল উপ-জাতীয় ইউনিটগুলির অস্তিত্বের অধিকার এবং ক্ষমতা রয়েছে যা কেন্দ্রীয় সরকার একতরফাভাবে পরিবর্তন করতে পারে না। 

ফেডারালিজমের মতো একটি একক রাষ্ট্রের অভ্যন্তরে স্থানান্তর সমান্তরাল হতে পারে, সমস্ত উপ-জাতীয় ইউনিটগুলির একই ক্ষমতা এবং মর্যাদা থাকা বা অসমমিতিক থাকতে পারে, যার সাথে উপ-জাতীয় ইউনিটগুলির ক্ষমতা এবং পদমর্যাদার তারতম্য হয়। অনেক ইউনিটরিটি রাজ্যে স্বায়ত্তশাসনের ডিগ্রিধারী কোনও অঞ্চল নেই।  এই জাতীয় দেশে, উপ-জাতীয় অঞ্চলগুলি তাদের নিজস্ব আইন সিদ্ধান্ত নিতে পারে না। উদাহরণস্বরূপ রোমানিয়া, আয়ারল্যান্ড এবং নরওয়ে । সোভালবার্ডের মূল ভূখণ্ডের চেয়ে স্বায়ত্তশাসন কম। এটি সরাসরি সরকার দ্বারা নিয়ন্ত্রিত হয় এবং এর কোনও স্থানীয় নিয়ম নেই।

একক প্রজাতন্ত্র ও রাজতন্ত্রের তালিকা 
বাকা হরফে: অন্যান্য সার্বভৌম রাষ্ট্র বা আন্তঃসরকারী সংস্থাগুলির কাছ থেকে সীমিত স্বীকৃত সার্বভৌম রাষ্ট্র ।

এককেন্দ্রিক প্রজাতন্ত্র

এককেন্দ্রিক রাজতন্ত্র 
গ্রেট ব্রিটেন এবং উত্তর আয়ারল্যান্ডের যুক্তরাজ্য একটি এককেন্দ্রিক রাষ্ট্রের উদাহরণ। স্কটল্যান্ড, ওয়েলস এবং উত্তর আয়ারল্যান্ডের কিছুটা স্বায়ত্তশাসিত বিভক্ত শক্তি রয়েছে তবে যুক্তরাজ্যের পার্লামেন্ট কর্তৃক এ জাতীয় ক্ষমতা অর্পিত হয়, যা আইনীভাবে একতরফাভাবে পরিবর্তন বা বিলোপ বিলোপ করতে পারে। একইভাবে স্পেনে বিভক্ত হওয়ার শক্তি কেন্দ্রীয় সরকারের মাধ্যমে অর্পণ করা হয়।

আরও দেখুন 

 কেন্দ্রীয় সরকার
 সাংবিধানিক অর্থনীতি
 অর্থনীতি
 আঞ্চলিক অবস্থা
 উচ্চতর আইন অনুসারে নিয়ম করুন
 এককক্ষবাদ
 একাত্তরের কর্তৃপক্ষ

তথ্যসূত্র

বহিঃসংযোগ 

 উন্মুক্ত বিশ্ববিদ্যালয়   - বিবর্তনের মডেল
 উন্মুক্ত বিশ্ববিদ্যালয়   - স্কটল্যান্ডে ডেভলিউশন

রাজনৈতিক ভূগোল
সরকারের রূপ

en:Unitary state